LidanRubinov/Halacha-QA huggingface dataset:
שאלה: ספרות חילונית: אני לומדת לבחינת בגרות מורחבת בספרות במסגרת קורס. במסגרת הלימוד אני נתקלת בסיפורים, ספרים ושירים שונים שאינם צנועים וחלקם אף מכילים דברי כפירה. בקשר לסיפורים המכילים דברי כפירה - האם ניתן ללמוד אותם? בהנחה כמובן כי אני מתנגדת לחלוטין לחומר הנלמד. בקשר לשירים ולסיפורים שאינם צנועים - האם אני יכולה ללמוד אותם בהנחה שאני מדלגת על הקטעים הלא צנועים? יש לציין שישנם יצירות שהן ברובן לא צנועות, ויצירות שהחוסר צניעות בהן מתבטא בחלק קטן- שורה או שתיים. אם מותר לי ללמוד חלק מהנושאים שהעליתי אזי נשאלת שאלה אחרת - אני לומדת בכיתה עם סטודנטים חילוניים. האם יש בעיה ללמוד נושאים אלו בנוכחותם מפני מראית עין - כלומר - הם לא ידעו שלא קראתי את החלקים הלא צנועים, האם יש בכך חילול השם? אם אסור לי ללמוד את הנ"ל - האם ניתן ללמוד במסגרת הקורס (ששילמתי עליו סכום כסף נכבד, ויש לציין שלא ידעתי את פירוט החומר הנלמד) גם חומרים שאין בהם כל רע והם כשרים? יש לציין כי היבחנות במבחן זה חשובה.
תשובה: אם את חזקה באמונה ואת בטוחה שהלימוד הזה לא ישפיע עליך לרעה את יכולה להמשיך בקורס הזה ותשתדלי להמנע ככל האפשר לקרוא את הדברים האסורים. מכל מקום אני ממליץ לכתחילה ללכת רק לקורסים שאין בהם בעיות הלכתיות.
שאלה: פרשת "כי תשא" בקשר למצב היום בארצנו: בתקופה שלנו הסתר הפנים גדול מאד והרשעים שולטים בארץ ומוליכים אותה לקראת חורבן ח"ו. רציתי לדעת אם יש מנהיג שיכול "להגיד" לה יתברך כמו שמשה רבנו אמר בזמנו: "למה יאמרו מצרים ברעה הוציאם להרוג אותם בהרים ולכלותם מעל פני האדמה"? ואם לא, אז מה התורה מלמדת אותנו בפסוקים אלו בהקשר לדורנו?
תשובה: הפענוח של תקוותינו לא יעשה רק מתוך התבוננות על המציאות. יש לנו דברים רבים שנכתבו על תקופתנו שנקראת עקבתא דמשיחא. מה שברור הוא שעם ישראל נמצא בתהליך של שינוי גדול במאה שנים האחרונות. מבחינה חיצונית השינוי נראה כשינוי לרעה. אולם למי שלומד את דברי ח הוא רואה שח צפו תקופה הדומה לתקופה שאנו נמצאים בה וראו את ההסתבכות הרוחנית שאנו רואים מול עיניינו כחבלי משיח הדומים לחבלי לידה. המצב המסובך שאנו נמצאים יוליד בסופו של התהליך מדרגה עליונה וגילוי משיח. זה מה שאנו גם לומדים מפרשת כי תשא. גם שם הנפילה של עם ישראל הביאה את עם ישראל לגילויי מדרגה של מידות רחמים ושל השראת שכינה מיוחדת על ישראל שכינה שלא שייכים אליה אומות העולם. משה רבינו הרשה לעצמו לתבוע מהקב"ה סליחה מתוך אמונה בנצחיות עם ישראל. כך גם אנו צריכים ללמד זכות על ישראל ולהאמין שעם ישראל ראוי לגאולה ומתוך כך לעשות את כל פעולתינו. שנזכה לגאולה שלמה.
שאלה: כיבוד הורים- ביקור הורה חולה: אבי מונשם בבית אבות,ולרוב אינו ער או "מודע" לסביבתו. כמובן -אינו מדבר או אוכל. מכיון שהוא נמצא בארה"ב, איני רואה אותו, וביקרתי אותו רק מספר פעמים בשתי נסיעות שערכתי לארה"ב בשנה זו. האם מוטלת עלי חובה לבקר אותו, למרות ההוצאות הכרוכות בכך ולמרות שאיננו מתקשרים מעשית? אני נשואה עם ילדים. האם אני מקיימת מצוה בביקור?
תשובה: אם את יכולה לתחזק אותו בבית אבות שהוא נמצא (אם צריך), תעשי זאת. אך אם אינך מתקשרת איתו, אינך חייבת להיות שם פיסית,
שאלה: כיצד להתייחס לגרפולוגיה?: כיצד יש להתייחס מבחינה תורנית למה שגרפולוג אומר על אישיותי?
תשובה: הרב בספר אורות התשובה אומר שאופיו של אדם ניכר גם בכתב ידו. אכן רק מומחים ממש יודעים לתאר נכון את האופי על פי כתב היד. אפשר להתחשב בחוות דעת של גרפולוג במידה מסויימת אך לדעת שהיא לא הבחנה בטוחה לחלוטין ולפעמים היא לא מדויקת.
שאלה: השתתפות בחתונה בזמן השלושים: אחותי אמורה להתחתן בעוד כשלושה שבועות, אולם, לצערי סבתי (אמא של אמי) נפטרה אתמול. מדובר בחתונה ראשונה במשפחתנו וכמו כן מדובר בחודש אדר. האם אימי רשאית להשתתף בחתונה, האם ישנן הקלות מכיוון שמדובר בחודש אדר (שבו מצווה לשמוח)? יצויין כי אנו ספרדים (אבי תימני ואמי תוניסאית).
תשובה: מן השמים תנוחמו. אבלות שלושים על אבא ואמא היא חמורה מאוד ולכן אסור על האבל ללכת לסעודה שיש בה שמחה. אומנם, אם האבלה היא אם הכלה אפשר להקל שתהיה באולם החתונה ובתנאי שיהיה לה תפקיד מסויים, כמו להגיש מנות. מחוץ לאולם אפשר לערוך לה שולחן שבו היא תשב ושם יבואו אליה. לאחי ואחיות האמא אין את ההיתר הזה ולצערי לא יוכלו להשתתף בשמחה. הרב רואי מרגלית
שאלה: תפילה לאחר לימוד משניות: איזה תפילה אומרים לאחר לימוד משניות לעילוי נשמת הנפטר?
תשובה: בסידורים המפורטים, ובספרונים הכוללים את הנוסח שאומרים בבית העלמין - מפורטת תפילה לאומרה לאחר לימוד המשניות. הרב שמואל הולשטיין
שאלה: שיפוץ דירה בספירת העומר: אנו נכנסים לדירה יד שניה כשלושה שבועות לפני פסח בעז"ה. האם מותר להתחיל בשיפוץ הדירה בספירת העומר, הכולל רכישת ריצוף, חלונות וכו? האם יש עניין להתחיל לפני החג ולהמשיך לאחר חול המועד?
תשובה: ספירת העומר אינה כימי בין המצרים והשיפוץ מותר.
שאלה: כשרות של דג ארס   קומוניסט: ברצוני לשאול לגבי הדג שנקרא ארס או קומוניסט, זהו דג קטן בצבעים מנומרים שיש מחלוקת לגבי כשרותו, לא נראים עליו קשקשים שהוא מחוץ למין אבל יש הטוענים שברגע התפיסה שלו הוא זורק מעליו את הקשקשים. האם הדג ראוי למאכל או שהוא לא כשר?
תשובה: אחרי ברור ברבנות הראשית. אין לאכול דג זה אם לא רואים עליו ממש את הקשקשים, כדאי לחפש באזור הזנב. אין לסמוך על מה שאומרים שהוא זורק מעליו את הקשקשים ברגע התפיסה.
שאלה: טבילת תבנית מסיליקון: האם תבנית העמידה בתנור והיא עשוייה מסיליקון חייבת טבילה?
תשובה: כלי העשוי מסיליקון לא צריך טבילה.
שאלה: עשיית מלאכות במדבר: מלאכת זורע וקוצר הן מלאכות האסורות מן התורה - כיצד בני ישראל קיימו את אותן מלאכות, האם הם קנו זרעים של צמחים והיו צריכים לחרוש באדמה כדי להצמיח אותם? ואם נאמר שכן, הרי המדבר היה מקום שלא יורדים בו גשמים. יש לי קושי בשתי המלאכות הללו. מלאכת דש - מה היו צריכים להפריד מהצמחים? יש את הדוגמא של להפריד גרעינים מהשיבולים, אבל מה הם היו צריכים לפרק מאותן צמחים, שכן את הצמחים היו צריכים להפיק מהם צבע?
תשובה: הציווי על הקמת המשכן היה למחרת יום הכיפורים (רש"י שמות לא יח) וארכה בנייתו כחצי שנה, עד ל-א' ניסן. במשך זמן זה זרעו וקצרו לצורך הכנת הצבעים לתהכנת היריעות והתכלת. את הזרעים יתכן שהביאו איתם ממצרים או שקנו מהעמים שבאו לסחור איתם. מים להשקיה היה להם כמו שהיה להם לשתות. בשביל הכנת הצבעים הם היו צרכים לפרק את הגרעינים מהשרביטים ולבשל אותם וכך להפיק את הצבע.
שאלה: יום שנה לפי תאריך הפטירה או הקבורה?: אבי נפטר לפני 3 שנים,ב-כ אדר ב ונקבר בכ"א באדר ב, עוד מעט היורצייט, האם עושים את האזכרה לפי תאריך הקבורה או לפי תאריך הפטירה.
תשובה: בדרך כלל את מנהגי יום זיכרון נוהגים על פי יום המיתה ולא יום הקבורה. יש מקומות שנהגו שבשנה הראשונה קובעים את יום הזיכרון על פי יום הקבורה. והסיבה למנהגם היא שמאחר ואת י"ב החודשים של דיני האבלות סופרים לפי יום הקבורה ויכולים לבוא לידי טעות נהגו שכל השנה הראשונה נקבעת על פי יום הקבורה. לכן, יש לקיים את היארצייט על אביך ב-כ' באדר ב'.
שאלה: קריאת שמע לצורך חינוך: אני ב"ה אמא לילדה מתוקה בת שנתיים, האם מותר לי לברך עם שם השם עם הילדה למרות שהתינוקת לא אומרת אחרי או לחילופין לקרוא איתה קריאת שמע לפני השינה עם שם השם למטרת חינוך?
תשובה: בגיל כזה עדיין לא הגיע גיל חינוך. מוזכר בהלכה שלצורך לימוד, מותר לאדם גדול לומר לילד את הברכה. אבל בגיל כל כך קטן, אין צורך להתחיל ולומר איתה. אם את רוצה שהילדה תשמע את הברכות, אז כשאמא מברכת לעצמה תעשה את זה על יד הילדה. אך לברך לצורך הילדה בו בזמן שהילדה לא מבינה, עדיין לא הגיע לכלל חינוך, אינני רואה כאן את ההיתר.
שאלה: וסת קצרה: אישתי בת 40 ובזמן האחרון המחזור שלה הוא בסך הכל כתם אחד ביום הראשון וזהו. השאלה שלי איך אנו ממשיכים עם זה, 7 ימים 14 ימים? מתי היא צריכה לטבול?
תשובה: אשה שרואה מחזור צריכה להמתין 5 ימים (ולא 7) לספור שבעה ימים נקיים ולטבול. אם אשה רואה מחזור מאד קצר יש מקום לברר אם היא בכלל נאסרה ולהתיעץ עם רב אם מותר לה להתחיל לספור ז' נקיים אחרי 4 ימים.
שאלה: רוחות מספרות בבית הקברות: הגמרא מספרת: "מעשה בחסיד אחד שנתן דינר לעני בערב ר"ה בשני בצורת, והקניטתו אשתו, והלך ולן בבית הקברות, ושמע שתי רוחות שמספרות זו לזו. לשנה האחרת הלך ולן בבית הקברות ושמע אותן רוחות שמספרות זו עם זו.". האם הסיפור הוא כפשוטו, שאם כן הדבר תמוה ביותר?
תשובה: אדם חולם כל מיני חלומות, אך זה לא אומר שמותר לו לעשות דבר כזה. אין ספק שבכל סיפורי ח יש דברים עמוקים, אך זה לא רחוק לומר שזה גם כפשוטו.
שאלה: פדיון לאחר הפלה ללא ידיעת הבעל: ילדתי לפני חודש בן בכור ונאלצתי בעבר לעשות הפלה, בעלי לא יודע על כך. אני לא זוכרת בדיוק איזה שבוע ההריון היה. מה לעשות?
תשובה: מזל טוב. את יכולה להימנע מלדווח על ההפלה והפדיון ייעשה כרגיל עם ברכה.
שאלה: ביטוח לאומי - דמי לידה: יש לי שאלה לאחר מעשה. אשתי ואני עבדנו במקום עבודה מסויים על תלוש משכורת אחד שהיה רשום על שם אשתי (מכיוון שהייתי בשל"ת). ב"ה אשתי ילדה, ובקשנו דמי חופשת לידה, קבלנו לפי תעריף שהיה רשום על התלושי משכורת ואולי יש פה בעיה שזה כולל את שעות העבודה שלי, האם זה נחשב גזל מביטוח לאומי, ואם כן מה ניתן לעשות עכשיו? היה נראה לי שזה לא גזל מכיוון שמקום העבודה החליט כאילו לתת לאשתי יותר כסף וזה מן הסתם גם מה שהוא היה אומר לביטוח לאומי אם היו שואלים אותו כמה אשתי מרוויחה, אז לכאורה הסכום שרשום על התלוש משכורת זה באמת מה שהיא קיבלה, האם זאת סברה נכונה?
תשובה: תשלחו תרומה לביטוח לאומי מה שאתם חושבים שקיבלתם יותר. סברתך לא מבוררת.
שאלה: פרוש ההפסק במילת "נקה לא ינקה": למה מפסיקים בתחנון באמצע הפסוק? לא רק שמפסיקים באמצע אלא המקום שמפסיקים הופך את המשמעות לגמרי ממה שנאמר בפסוק, הפסוק אומר שהקב"ה נקה לא ינקה ואנחנו אומרים ונקה? ועוד הפסוק מתחיל ואומר שהקב"ה חנון ורחום ומסיים במה שמסיים שהוא היפוך של הרישא?
תשובה: הגמרא מסכת יומא (דף פ"ו) שואלת הרי זו סתירה - מצד אחד נקה מצד שני לא ינקה? ועונה "כאן לשבים וכאן לשאינן שבים", כך שבתוך מידת הרחמים כלול החלק הראשון המאפשר לאדם לשוב בתשובה על מעשיו ועל כך אנו אומרים 'ונקה'. הרב שמואל הולשטיין
שאלה: גניזת שם אלוקים: כאשר אני רואה שכתוב את שם אלוקים בעיתון (עם ה, לא ק ), אני גוזרת וגונזת. אולם בעיתון כתוב תמיד אלוקים עם ו (אחרי הל ), ולידיעתי אין זה הכתיב המקורי הנכון. האם זה בכלל נקרא קדוש (וטעון גניזה) כאשר זה כתוב בצורה כזו?
תשובה: וודאי שהשם לא קדוש, בעיתון הם לא חשודים שמקדשים, אבל בכל זאת יש עניין לא לזרוק גם שם שלא נתקדש. אפשר לשים את זה בכמה עטיפות, ולהשליך את זה לפח.
שאלה: צדקה למי שיש רכוש לא ממומש: לצערי בשנים האחרונות אני עדה ותורמת לאנשים שמסתבר בדיעבד שיש להם רכוש, מגרש או בית במקומות אטרקטיביים. מסיבות השמורות עמהם הרכוש אינו ממומש. וערכו אכן בעלייה מתמדת. אני מעריכה כי האנשים הטובים שיוצאים למסע ההתרמה אינם יודעים על הרכוש. איני מדברת על הלוואות אלא על צדקה ממש. האם עלי להוסיף את המידע או שעלי לתרום ולשתוק, מה לעשות? ומה דעת ההלכה במקרה כזה?
תשובה: רק אם מכירת הרכוש עתה כרוכה בהפסד משמעותי ובעתיד הנראה לעין לא יהיה הפסד כזה, מותר להם בינתיים ליהנות מן הצדקה.
שאלה: שתיית יין בפורים: האם שתיית היין קשורה לסעודה או מצוה נפרדת, אם מצוה נפרדת אז כמו שמתחילים מן הערב את קריאת המגילה אפשר אולי לשתות גם כן מן הערב?
תשובה: כל מצוות הפורים נוהגות רק ביום חוץ מקריאת המגילה. מתנות לאביונים, משלוח מנות, סעודה ושתיית יין נוהגות ביום (וראוי להוסיף קצת סעודה גם בלילה). פורים שמח. הרב שמואל הולשטיין
שאלה: תספורת לנשואה על ידי בנה: אני אשה ההולכת עם כיסוי ראש (אינני נשואה כרגע). האם מותר לבקש לתת לבן שלי לספר אותי או שגם לבן השיער הוא בגדר ערווה?
תשובה: וודאי שמותר לבנך לספר.
שאלה: שבע ברכות בליל הסדר: איך עושים שבע ברכות בליל הסדר, האם לצורך כך מותר להוסיף מעבר ל-4 כוסות של ליל הסדר?
תשובה: יעשו כוס של שבע ברכות, אך לא שותים את כולה, אלא שותים קצת ממנה (רביעית), וזה לא נקרא מוסיף על הכוסות. שותים מהכוס של ברכת המזון, מוסיפים מהכוס השניה וזהו.
שאלה: מעשר כספים והחזרי מס: אני מקפיד לתת מעשר כספים לארגוני חסד. על פי חוק, אני זכאי להחזר כספי מסויים מהמדינה עבור התרומות. האם מותר לי לעשות כרצוני בכספי ההחזרים, או שמכיוון שבכל מקרה הכסף הוא כביכול כסף שמיועד לצדקה גם את כספי ההחזר עלי להעביר לארגוני חסד?
תשובה: לפחות עליך לתת מהכסף המוחזר מעשר כספים. אם אני מבין נכון, המדינה לא מחזירה לך כסף צדקה אלא מתחשבת בהוצאותיך לצדקה ומעלה לך את מדרגת המס. צריך לברר זאת יותר אצל יועצי מס.
שאלה: צדקה בטיפ למלצר: נכחתי בחתונה של חברים. במהלך הערב המלצר שלנו היה בחור צעיר, שנראה בערך בן 16. האם מתן כסף לאותו מלצר בסוף הערב (מעין טיפ ) נחשב צדקה? אם לא - מהי הסיבה לכך?
תשובה: אם אתם יודעים שמצבו הכלכלי של אותו בחור אינו ר, זה משהו אחד. אך מי אמר שמגיע לו צדקה. בדרך כלל הטיפ זה צ'ופר למלצר ששירת את האורחים, אבל כדי שזה יוגדר צדקה, צריך לברר שהוא בר הכי ומגיע לו צדקה. בנתינה לאדם שלא מגיע לו, לא מקיימים מצוות צדקה.
שאלה: ארוח לסעודת שבת: אנחנו בשליחות בארה"ב ומארחים יהודים שרחוקים מתורה ומצוות לסעודת שבת. מה הדין במקרים תנאים הבאים: 1. אם ברור שהאורח ינסע בשבת, כדי להגיע או אחרי הסעודה. הוא גר רחוק ואומר שלא ישאר לישון. 2. אם אני מציע לו להישאר ולא בטוח אם ירצה להישאר לכל השבת. 3. האם צריך שיהיה לי תנאים מיטה, חדר. להשאיר אותם לכל השבת או שזה רק הזמנה בעלמא.
תשובה: 1. לא להזמין אותו. 2. אם בטוחים שלא להישאר, לא להזמין אותו. אך אם זה ספק, אפשר להזמין אותו. 3. ההזמנה צריכה להיות הזמנה אמיתית, לאפשר לו לשהות אצלך למשך השבת. אחרת זה הונאת דברים, גניבת דעת.
שאלה: השבת גזל כשמתביישים: אמי עבדה לפני מספר שנים בחברת ביטוח. הבוס הוציא חפצים עם הלוגו של החברה והיא בתור מזכירה לקחה מהם הביתה, אך ללא רשותו, כמובן, (לדוג מטריות כובעים וכו ). היום אמי התחזקה והיא מבינה שזה היה אסור. האם היא צריכה להחזיר או שזה ר לתרום אותם? (כיוון שהיא מתביישת)
תשובה: יישר כוח על הערנות לנושא זהו דבר חשוב שלא תמיד זוכרים לתקן. אדם שגנב כל עוד החפצים נמצאים בעולם יש עליה להחזיר אותם לבעלים. העצה הטובה ביותר היא להחזיר על ידי שליח ובכך למנוע עוגמת נפש והבושה. אך אם החפצים אינם בעולם והם נהרסו או התכלו יש להחזיר לו כסף בעדם. אם היא נשואה ואין לה כסף בעצמה צריכה לבקש רשות מבעלה להחזיר את הכסף (אם יש התנגדות זו סוגיה יותר מורכבת שאין זה עתה מעניינו ואכמ"ל). אין אדם נפטר מהשבת הגזילה בכך שהוא תורם אותם לאחרים. כדאי לכתוב מכתב התנצלות כדי לרצות את הבעלים.('ע' משנה למלך הל' חובל ומזיק ה-ט ודרכי דוד ב"ק צב). כמובן, יש לעשות תשובה על כך כלפי הקב"ה. הרב אבישי חבר טוב.
שאלה: קדושת שביעית: בביתנו 2 פחים, אחד לאשפה ואחד לשאריות מזון כגון לחם, ירקות ופירות, כולל קליפות. פח זה אנו נוהגים להעביר לדיר עיזים לאחר כמה ימים. 1. האם בשאריות אלו יש הלכה מיוחדת לשביעית או שניתן לתיתן לבע"ח? שכן אנו נמנעים מלעבור על איסור דאורייתא של "בל תשחית", ומן המפורסמות הוא שקדושת שביעית דהיום הנה מדרבנן וכל שכן עם היתר המכירה. 2. האם יש לנהוג בצורה שונה עם פירות בעלי קדושת שביעית מהמשק (אנו שומרים שמיטה)? 3. מה הדין לגבי אוצר בית דין?
תשובה: לא הבינותי את השאלה במדוייק, על כן אשתדל לענות באופן כללי. 1. כל השאריות של ירקות הקדושים בקדושת שביעית, לאחר שנפסלו מאכילת אדם אפשר לתת אותם לבהמה. 2. שאריות לחם ופירות (בנתיים אין בהם קדושת שביעית) אפשר לתת אותם לבעלי חיים, אם אין בני אדם אוכלים אותם (מאוסים וכדו') אפילו שלא נפסלו מאכילת אדם. בברכת התורה והארץ הרב יהודה הלוי עמיחי
שאלה: טבעת נישואין לגבר: האם לקראת נישואין צריך לקנות טבעת רק לאשה או גם לגבר?
תשובה: לפי ההלכה רק הבעל נותן לאשה טבעת, כי רק הבעל הוא לבדו עושה את פעולת הקניין שעל ידיה נעשים הזוג נשואים. אם האישה נותנת טבעת, לפעמים הקידושין אינם חלים, כי מעשה זה מראה שהזוג לא מבין את אופן הקניין הנכון שעליו לבצע. לכן יש לכלה להימנע מלתת טבעת לחתן. בכבוד רב, הרב אברהם זרביב
שאלה: סנדק - הסבא או תלמיד חכם : בעז"ה יוולד לנו ילד שלישי ואנחנו כבר מתלבטים בשאלת הסנדק. בבננו הבכור כיבדנו את ראש הגרעין התורני בעירנו. לפני כשנה אחותי ילדה בן שני והם כיבדו את אחד האבות (בבן הראשון שלהם כובד ראש הישיבה שלו), ובעקבות כך עולה לנו השאלה האם להמשיך לכבד ת"ח או ישנה עדיפות לאבות סבים?
תשובה: מזל טוב, שה' ינחה אתכם בעצה טובה. אין בהלכה עדיפות לתלמיד חכם או קרוב. נראה לי, שרצוי שהילד יוכל להזדהות עם אישיותו של סנדקו לכשיגדל וידע מי היה סנדקו בין אם זה קרוב או תלמיד חכם או בעל מדות טובות וירא שמים.
שאלה: ברכת שהחיינו בבוקר פורים: אני ספרדי הקורא את המגילה בבית כנסת אשכנזי. האם בבוקר פורים אני יכול לברך "שהחיינו" על המגילה, כדי להוציא את הרבים ידי חובתם, או שעלי לבקש מהגבאי לברך? במידה והגבאי יברך - האם הוא צריך לברך את שלוש הברכות? האם גם את הברכה האחרונה?
תשובה: לכתחילה טוב שהגבאי יברך ברכת שהחיינו והחזן יברך שאר הברכות, אך מ"מ אם רוצה החזן גם לברך שהחיינו להוציא את האשכנזים ידי חובתם יכול לעשות כן.
שאלה: תחפושת בשנת אבל: אני נמצא בעיצומם של י"ב חודש לאבלות, רציתי לדעת האם אסור או מותר להתחפש בפורים בשנת האבל? אני בסוף שנות העשרים שלי, ונשוי. הנקודה היא, שאשתי רוצה להכין לי משהו לצורך סעודת פורים משפחתית שבה אנחנו אמורים להשתתף, כחלק מהאווירה הכללית של היום. מותר לי או אסור?
תשובה: אל תתחפש, זו שמחה יתירה. כמו כן, לא ראוי שתשתתף במתכונת של חבורת מרעים יותר מדי. גם סעודה משפחתית גדולה זה בעיה.
שאלה: חלות שבועה בזמן כעס: ידוע לי שיש מקרים בהם שבועה לא חלה. לצערי, בעידנא דכעס על עצמי נשבעתי שלא אכשל בפגם הראיה, ביחוד באינטרנט, ולצערי ניכשלתי. היום כבר יש לי רימון אבל הפרת השבועה מציקה לי. האם באמת השבועה שנשבעתי חלה, ואם כן, איך אני מכפר על הפרת השבועה?
תשובה: יש מחלוקת בין המחבר לרמ"א ביורה דעה, האם מתירים שבועת איסור. יש דעה שדבר כזה לא מתירים כי זה לא לדבר רשות, אלא לדבר עבירה. ויש אומרים שאם זה כדי למנוע מהאדם את העבירה על השבועה, אז כן מתירים. לפי הספרדים לא מתירים.
שאלה: כלאי הכרם בשביעית: בהמשך לשאלתי לגבי שיבולת שועל שגדל סביב הגפנים בגינה: 1. הרי השדה הוא הפקר ולכן אף אחד לא חייב לעקור כלאיים. 2. מכייון שהשדה הוא הפקר הכלאיים לא מקדשים את הענבים (שעוד לא באו לעולם). 3. מה הסיבה שמותר (וכמו שהבנתי מהתשובה אפילו חייבים) לעקור את הכלאיים? הרי אם אין סיבה הלכתית לעקור - העקירה אינה אלא לשם דילול עשבים שוטים?
תשובה: 1. דעת ספר הלכות א"י לטור, שבהפקר אין יוצאים על הכלאים. אמנם עיין בחידושי הרב קוק על הלכות כלאים, חוקות הארץ (פ"ב הל' טו) שהאריך בבאור שאלה זו האם בית דין מצווה לעקור בשדה הפקר או לא. ואפשר לומר שבשביעית יש חובת עקירה, כיוון ששייך לכלל ישראל. 2. העקירה היא אם גדלה תבואה בכרם הרי שהדבר הוא כלאים. בברכת התורה והארץ הרב יהודה הלוי עמיחי
שאלה: אמא יהודיה ואבא ערבי: אמא שלי יהודיה באה ממשפחה מסורתית מאוד. אבא שלי הוא גוי שלא התגייר אבל חי כיהודי והסכים לגדל אותנו כיהודים, הוא הלך לכיוון שלנו. אין לי ולמשפחתי שום קשר עם משפחתו של אבי אבל אני מרגישה מועקה בלב ומאוד מפריע לי שאבי לא יהודי. אני מפחדת שזה יפריע לי שאני ירצה להתחתן. האם זה יכול לגרום בעיות או שאני יכולה להנשא על פי ההלכה בדרך הנכונה והרגילה?
תשובה: על פי ההלכה גוי ועבד הבא על בת ישראל הוולד כשר. (יבמות מה ע"ב) וכן פסק השולחן ערוך (אבה"ע סימן ד' סע' יט) אלא שהוולד פגום לכהונה. לכן לפי מה שאת מספרת מותרת את להינשא כדת משה וישראל לכל יהודי חוץ מלכהן. למעשה, בכל מקרה עלייך לגשת לבית הדין הרבני האזורי לבירור הפרטים, על מנת לקבל היתר נישואין. בכבוד רב, הרב אברהם זרביב.
שאלה: ת על ספק נזק : דין תורה: בחור בעט בחבירו באיזור כיס המכנסיים (בעקבות מריבה בינייהם). לאחר שעתיים הוציא החבר את מכשיר הmp4 מכיסו וגילה שהמכשיר אינו עובד. אין עדות ראיה שהבחור בעט במכשיר עצמו, אלא רק באיזור הכיס. מי ישלם על הנזק?
תשובה: כתוב בטור חושן המשפט סימן יב "כתב בספר המצוות צריכים הדיינים להתרחק בכל היכולת שלא יקבלו עליהם לדון דין תורה כי מאד נתמעטו הלבבות" ולכן כל שאנו מנסים לעשות זה לכוון אל האמת על פי דברי חכמים שמונחים לפנינו. מכל מקום גם בשביל לעשות דבר זה אנו צריכים לקבל את הדברים בצורה של טענת הניזק אל מול טענת המזיק וכן לפרט מה הרגיש הניזק כשנבעט ומה הרגיש המזיק כשבעט. ולאחר שנקבל את הנתונים הללו ננסה לענות על השאלה. הרב יהודה אודסר
שאלה: יש חובה לפייס מי שעשה לי רעה גדולה?: יש בסביבתי מספר אנשים שבהתנהגותם כלפינו פגעו בנו קשות עד כדי אבדן חיים של בננו, האם אני חייב לפייסם?
תשובה: על מה אתה חייב לפייסם אם אתה לא פגעת בהם כלל. הם חייבים לפייס אותך על מה שפגעו בך. אך אם שאלתך האם עליך למחול להם על מה שעשו לך אתה לא חייב למחול להם אלא אם כן הם יבקשו את סליחתך ויפייסו אותך על מה שעשו לך.
שאלה: אוצר בית דין - הפתרון הכי טוב?: ראיתי תשובה של הרב שכתב ש עדיף אוצר בית דין מהיתר מכירה. עכשיו שאלתי: לגבי פירות, אין לי בעייה עם פסק זה (ואם היה לי בעייה עם זה לא הייתי כותב שום שאלה, כי זה היה נראה כפוליטיקה וח"ו, משא"כ כשאני שואל שאלה שכבר לא כ"כ מעשית). אבל לגבי ירקות, באמת הרב אומר שעדיף אוצר בית דין? עדיף לחוש לדעת כמה אחרונים (דהיינו החזון איש זצ"ל וסיעתו) ולא לחוש לדעת ראשונים, דהיינו הרמב"ם זצוקללה"ה זיע"א וסיעתו (וגם שלפי הבנת הגאון ר משה הלוי זצ"ל גם הרא"ש זצוקללה"ה זיע"א והמאירי זצוקללה"ה זיע"א ורב נסים גאון זצוקללה"ה זיע"א סוברים כך)? אם ראשונים כמלאכים אנחנו כבני אדם, ואם ראשונים כבני אדם, אנחנו כחמורים ולא כחמורו של ר פניחס בן יאיר. הרבה אנשים שוכחים את זה. הרמב"ם אומר שאסור לאכול ירקות משום ספיחין ואנחנו ניקל נגדו כדי לחוש לדעת החזון איש? ועוד לפי הרמב"ם אסור לאכול, ואפלו אם נגיד שהמכירה לא תופסת, אז כל הנפקא מינה היא שיש לקנות בהבלעה ולהפריש ולנהוג דיני קדושת שביעית, אא"כ אוספים את כל החומרות של החזו"א. לאן הגענו? החזו"א שווה יותר מהרמב"ם? ח"ו להגיד דבר כזה, וכשהרב כתב את מ"ש, זה בעצם מה שהודיע, וזה חמור מאד בעיניי. אם רוצים להחמיר, אז יש לקחת מיבול חו"ל (ולא מאויבים), וכך אין שום ספק ושום בעייה, אבל להורות שהכי טוב גם בירקות זה אוצר בית דין, הוא תמוה ביותר. (וגם בעצם הדין, כבר הרב זיני מחיפה כתב שעדיף היתר מכירה על אוצר בית דין, ולענ"ד הוא צודק בזה, אבל אין זה גוף שאלתי).
תשובה: א. השאלה הייתה לגבי אוצר בית דין והיתר מכירה. ב. פסיקת ההלכה בעם ישראל היא ידועה ומקובלת, כאשר יש מחלוקות ראשונים הרי שבדרבנן אנו הולכים לקולא, ודין זה מוסכם לכולי עלמא, וגם הרמב"ם מסכים שבכל ספק דרבנן הולכים לקולא. ומכיוון שיש הרבה ראשונים שפוסקים שאין איסור ספיחים בכל הנזרע בששית. ומכיוון ששביעית בזמן הזה דרבנן הרי שיש ללכת לקולא ואין לחוש לדעות המחמירות. (כשם שעם ישראל לא חולט את הבשר למרות שהרמב"ם הצריך חליטה, וכמו כן לעניין סירכות, וכן אין נותנים לשו"פ, ואין עושים פרוזבול ערב שביעית, ועוד הרבה דינים שאין חוששים לדעות ראשונים מסוימות). וכן ידוע שמרן והרבה הפוסקים הכריעו במקומות מסוימים כנגד הרמב"ם (כגון: טעם כעיקר, וכן טלטול מוכין), ובייחוד בדבר שלא היה מנהג קבוע בארץ ישראל בתקופת הרמב"ם, שהרי בודאי לא היו חקלאים בארץ ישראל, וכפי שאין נוהגים בביעור כדעת הרמב"ם אלא כדעת שאר הראשונים שביעור הוא הפקר. על כן עיקר הדין הוא כרוב הראשונים גם לעניין ספיחים. להציג את הדברים כאילו יש כאן מחלוקת רמב"ם וחזו"א, זה עיוות וחוסר הגינות. המחלוקת היא בין ראשונים, וההכרעה היא כפי עיקר הדין (ע"ע ילקוט יוסף עמ' תקט). אמנם יתכן שאדם יגיד אני רוצה באופן אישי להחמיר כדעה מסוימת (רמב"ם או ראשון אחר) הרי שהרשות בידו להחמיר, אבל אין זה הדין, אלא מי שרוצה להחמיר וצריך לדעת שיש כאן חומרות והידורים, ואם כן, נכנסים לדיון נוסף אימתי מחמירים, האם החמרה גורמת לפגיעה בחיזוק החקלאים בארץ ישראל, האם היא ראויה או לא, האם החומרא גורמת לתוספת קדושה או לא, וכפי שהאריך המסילת ישרים בביאור דרגות ההידור השונות. אולם זה בדיני הידורים של היחיד, וההלכה היא כפי שנכתבה לא זזה ממקומה. בברכת התורה והארץ הרב יהודה הלוי עמיחי
שאלה: משחק על אמת: האם מותר לשחק "על אמת" על גולות,קלפים וכדו?
תשובה: לכתחילה לא לשחק בזה, כיון שאין בזה גמירות הדעת, וזה נקרא בלשון ח "אסמכתא"- לא בלב שלם הוא מקנה לו את זה.
שאלה: ברכת משנה הבריות: הרב כתב, בפניני הלכה, בענין ברכת משנה הבריות "הקוף דומה בצורת גופו, ובדרך שימושו בידיו לאדם. והפיל חריג בין החיות בכך שהוא אינו שעיר אלא עורו חלק, והוא משתמש בחדקו כמו ביד". לגבי קוף אין ספק שהברכה מתאימה. אבל מדוע לברך כאשר רואים פיל, אז מה אם הוא משתמש בחדק שלו כדי לאכול, ועורו חלק, יש בעלי חיים הרבה יותר משונים ומיוחדים - התוכי יודע לדבר, לתמנון יש הרבה רגליים, אם כן, מדוע חכמים תיקנו לברך כאשר רואים דווקא את הפיל והקוף? "ויש אומרים שהברכה נתקנה דווקא על קוף ופיל, משום שישנה אגדה שבתקופת המבול העניש הקב"ה כמה מן האנשים הרשעים והפכם לפילים וקופים, ולכן מברכים בעת ראיית קופים ופילים את ברכת "משנה הבריות" (מלאכת שלמה כלאים ח, ו)". האם יש הסבר מדוע הקב"ה הפך אותם דוקא לפילים וקופים, מדוע לא להפוך אותם לחתולים או כלבים?
תשובה: אין בידי הסברים נוספים מעבר למה שכתבתי. ואינני יודע אם היו שכיחים לפניהם תמנונים, ואולי אם היו שכיחים היו מתקנים עליהם ברכה, אלא שלא היו זמינים. ומכל מקום כעת אין בידינו כוח להרחיב את התקנה גם לתמנונים.
שאלה: הסבר חטא העגל: נשאלת השאלה איך עם ישראל חטא בעגל אחרי שהם ראו כל הניסים והנפלאות במצרים, קריעת ים סוף, מתן תורה ומן מהשמים? בילקוט מעם לועז כתוב שבני ישראל לא התכונו לעבוד עבודה זרה אלא הם ביקשו להם מנהיג, שיראה להם הדרך במקום משה כי השטן בלבל אותם והם חשבו שמשה מת. האם עם ישראל והערב רב היו ממש "טיפשים", כדי לבקש להם מנהיג בדמות עגל זהב, אם הם רוצים מנהיג שיבקשו מאהרון שיהיה במקום משה? לפי פשט המקרא, האם יהיה אפשר ונכון לפרש את הסיפור של חטא העגל בכך שישראל והערב רב רצו לעשות להם את עגל הזהב למנהיג והערב רב אמרו: "אלה אלקיך ישראל". כתוב "אלקיך" ולא "אלקינו", משמע הם דיברו לעם ישראל ואמרו לו הנה המנהיג שלכם. מדוע "מפילים את התיק" בעיקר על הערב רב רב הרי גם ישראל רצו מנהיג? קראתי בילקוט מעם לועז כל כך הרבה פירושים על חטא העגל, ויצאתי כל כך מבולבל!!! אשמח אם תעשה לי סדר בדברים. תזכה לשנים רבות וטובות.
תשובה: העיקרון של כל המפרשים שלא מדובר על חטא עבודה זרה במובן הפרימיטיוי והפשוט שאנו מעלים על דעתנו. לפי דעת כולם מדובר על תקופה אחרת בה חטא עבודה זרה היה נפוץ בעולם. הצורך לעבוד מישהו שיותר קרוב אליך ולא מישהו מופשט בשמים אנו רואים אותו גם בימינו. היום יש שקשורים לרבנים ורק דרכם הם יכולים להיות קרובים לקב"ה. במבט מהצד אתה יכול להתבלבל האם הם עובדי הרב או עובדי ה'. כך היה גם בחטא העגל שהמעמד הגדול שהשאיר רושם עז מבחינת כל החושים גרם לרעב נפשי רוחני לעוד מפגש ועבודה רוחנית שיש בה היכולת להישען על משהו מוחשי. זה המניע לחטא העגל. לא היה בהירות מוחלטת שעבודת ה' היא דבר שנקבע רק על ידי ה'. לא האדם יוצר משכן אלא הקב"ה יוצר אותו. מה שחכמים "מפילים את החטא על הערב רב כוונתם שהם היו השאור שבעיסה. אולם היו מדרגות מדרגות של נגיעה בנפילה הזו של חטא העגל. לכן כל עם ישראל נפל ממדרגתו העליונה.
שאלה: תביעה לפיצויים בבית משפט: בשבוע שעבר הייתי באיזה מקום בילוי ובעל המקום עשה אפליה אשר ממש פגעה בי, היחס ממש גואל נפש וזה קרה לי ולעוד מספר אנשים. שמעתי שבמצבים כאלה יש חוק בכנסת האוסר על זה. בגלל הדברים הנ"ל אני רוצה לתבוע מהם פיצווים וגם על מנת שלא יקרה לעוד אנשים, האם זה ר לפעול בצורה הזאת?
תשובה: אין לך ברירה, אלו לא אנשים שילכו לדין תורה. ולכן כדי למנוע מהם את ההתנהגות הלא נאותה, מותר לך לתבוע אותם, כדי שאנשים אחרים לא יסבלו.